**กิตติกรรมประกาศ**

 การศึกษาวิจัยเรื่อง การศึกษาคุณภาพน้ำในลำห้วยคะคางและร่องขามแป ช่วงที่ไหลผ่านชุมชนตำบลเกิ้ง อำเภอเมือง จังหวัดมหาสารคาม ได้ดำเนินการสำเร็จเรียบร้อยด้วยดีเนื่องจากได้รับความกรุณาจาก อาจารย์อังศุมา ก้านจักร อาจารย์ที่ปรึกษา อาจารย์ชมภู่ เหนือศรี ผศ.ดร.วุฒิกร

สายแก้ว และอาจารย์ ดร.นุกูล กุดแถลง ที่กรุณาให้คำปรึกษาเกี่ยวกับงานวิจัยต่างๆ แก่คณะผู้วิจัยในครั้งนี้จนสำเร็จลุล่วงไปด้วยดี คณะผู้วิจัยขอกราบขอบพระคุณคณาจารย์ทุกๆ ท่านเป็นอย่างสูง

 ขอขอบพระคุณอาจารย์ทุกท่านที่ได้อบรมสั่งสอน ตลอดจนเพื่อนๆ สาขาวิชาวิทยาศาสตร์สิ่งแวดล้อมทุกคนที่ได้ช่วยแนะนำและช่วยค้นคว้าเอกสารข้อมูลต่างๆ ในการทำวิจัยให้สำเร็จเรียบร้อยอย่างสมบูรณ์ในครั้งนี้

 ขอขอบพระคุณสำนักวิทยบริการและเทคโนโลยีสารสนเทศ มหาวิทยาลัยราชภัฏมหาสารคาม ที่เป็นแหล่งค้นคว้าข้อมูลต่างๆ ขอขอบคุณสาขาวิชาวิทยาศาสตร์สิ่งแวดล้อม ที่ได้อนุเคราะห์สารเคมีและอุปกรณ์ รวมไปถึงสถานที่สำหรับการดำเนินการวิจัยได้สมบรูณ์ และขอขอบพระคุณสถาบันวิจัยและพัฒนา มหาวิทยาลัยราชภัฏมหาสารคาม ที่สนับสนุนทุนดำเนินงานวิจัย ครั้งนี้

 ขอกราบขอบพระคุณคุณบิดา มารดา ผู้ซึ่งเปรียบเสมือนชีวิตและจิตใจของคณะผู้วิจัยที่ได้ให้การอบรมสั่งสอน ให้ความรัก ความอบอุ่น กำลังใจตลอดมาและให้การส่งเสริมสนับสนุนกำลังทรัพย์ในการศึกษาเล่าเรียน คุณค่าประโยชน์ของรายงานวิจัยฉบับนี้ คณะผู้วิจัยขอมอบเป็นเครื่องบูชาพระคุณบิดา มารดา ตลอดจนบูรพาอาจารย์ที่มีส่วนสำคัญยิ่งในการอบรมสั่งสอนให้แก่คณะผู้วิจัยให้สำเร็จในครั้งนี้

คณะผู้วิจัย